**MARTONVÁSÁRI NYUGDÍJAS KLUB** … sz. példány

MNYK/2020/ 2 .

**JEGYZŐKÖNYV**

**a Martonvásári Nyugdíjas Klub**

**online vezetőségi értekezletéről**

**Ideje:** 2020. április 24-én 15.00 óra

**Helye:** csoportos online kapcsolat

**Jelen vannak:** Ambrus István elnök

Salgó Béláné titkár, elnök h. (jkvv.)

Albrecht Lajosné gazd. helyettes

A Martonvásári Nyugdíjas Klub elnöke – Ambrus István mkl. - 102/2020.(IV.10.) kormányrendelet értelmében vezetőségi ülés megtartását rendelte el, melynek lebonyolítása **online video chat módon** történt a fenti napon és időben.

**Napirendi pontok:**

*1./**Alapszabályban rögzített személyes részvétel, kiegészül elektronikus úton való*

*szavazással*

*2./ Elnöki tájékoztató a beszámolóval kapcsolatosan.  (A már elkészített közgyűlési jkv. tartalmazza.)*

*3./ A közös klubdélutánok határozatlan időre történő felfüggesztése*

*4./ A tagok elektronikus úton való tájékoztatásának megszervezése*

*5./ A korm. rendelet ránk vonatkozó részének ismertetése. (Csatolva a meghívóhoz.)*

***1./ Az alapszabályban rögzített személyes részvétel kiegészül elektronikus úton történő szavazással.***

A klubtagság létszámához viszonyítva több, mint 50 % rendelkezik számítástechnikai eszközzel, mely technikai felszereltség lehetővé teszi az elektronikus módon történő szavazást. Azon tagokkal, akik nem rendelkeznek számítógéppel, (okostelefonnal, tablettel), velük a szavazatszedő bizottság elnöke telefonon veszi fel a kapcsolatot, mely alkalommal az illető leadja a szavazatát.

***2./ Elnöki tájékoztató a beszámolóval kapcsolatosan.  (A már elkészített közgyűlési jkv tartalmazza.)***

A 2019. évi Nyugdíjas Klub beszámoló közgyűlés anyaga a PK-541. formanyomtatványon elektronikus úton – kötelezően – felterjesztésre került a Fejér megyei Ügyészéghez 2020. február 20-án.

***3./ A közös klubdélutánok határozatlan időre történő felfüggesztése***

2020-ban az utolsó nyugdíjas klubi rendezvényünk március 05-én került lebonyolításra. Az azt követő klubnapunk két hét múlva lett volna, amit a veszélyes járványhelyzetre való tekintettel nem tartottunk meg, egyben a klubtevékenységet határozat időre felfüggesztettük.

***4./ A tagok elektronikus úton való tájékoztatásának megszervezése***

A tagság kiértesítése, tájékoztatása a klubélet soron következő rendezvényeiről, programjairól, valamint közérdekű bejelentések megtétele, illetve a tagság körében történő közvéleménykutatás több éve már jól beváltan elektronikus úton történik (e-mail, messenger) formában.

Az elektronikus kiértesítés felelőse: Salgó Béláné titkár.

Azon személyek kiértesítése, akik nem rendelkeznek számítástechnikai eszközzel telefonon történik.

A telefonos kiértesítők az alábbi személyek:

* Albrecht Lajosné
* Szokoliné Bondor Márta
* Mikus Istvánné
* Patyus Mária

***5./ A kormányrendelet ránk vonatkozó részének ismertetése***

Az online vezetőségi értekezlet záró akkordjaként a Nyugdíjas Klub elnöke – Ambrus István – tájékoztatta a vezetőségi tagokat az érvényben lévő kormányrendeletekről, amelyeket tudomásul vettünk.

Kmf.

Ambrus István mkl. sk.

elnök

Salgó Béláné sk. Albrecht Lajosné sk.

tiitkár, elnök h. (jkvv.) gazd. h.